als_Latn dik_Latn sag_Latn
Ministri i Arsimit të Kosovës, Arsim Bajrami, ka thënë se me unifikimin e librave në mes të Kosovës dhe Shqipërisë, po synohet që nxënësit e të dyja shteteve të marrin një arsimim kombëtarë.
Sipas tij, deri më tani është duke u implementuar mjaft mirë kurrikula e përbashkët e të dyja shteteve.
Ministri i Arsimit ka thënë se është shumë e rëndësishme që të ketë një sistem të përbashkët arsimor, i cili sipas tij, do të ndihmojë që të integrohet rinia shqiptare në vlerat kombëtare dhe ndërkombëtare, raporton RTK.
Ministria e Arsimit, siç tha ai, tani fokusin do ta ketë edhe në forcimin e shkollave profesionale, në mënyrë që nxënësit të marrin zanate të ndryshme dhe të jenë të aftë për punë.
als_Latn als_Latn als_Latn als_Latn